יהושע\TBWA

יהושע\TBWA הוא משרד פרסום ישראלי. ב- TOP 5 של משרדי הפרסום בישראל. לאורך השנים רשם המשרד הישגים משמעותיים בעולם הפרסום ומהלכים שהפכו לקלסיקות ומטבעות לשון בתרבות הישראלית.

היסטוריה

המשרד הוקם בשנת 1994 על ידי רמי יהושע ונקרא בראשיתו "יהושע ושות'". ב-1997 רכשה ענקית הפרסום האמריקאית TBWA (מקבוצת התקשורת הגדולה בעולם OMNICOM) כ-25% ממניות החברה ושמה שונה ל"יהושע\TBWA". בשנת 2005 יזם רמי יהושע יחד עם גיתם BBDO, את הקמת חברת המדיה TMF, שכיום הינה מחברות המדיה הגדולות בישראל.
במהלך שנת 2006 רכש משרד הפרסום יהושע 51% ממניות מור אינטראקטיב והפך אותה ל- TBWA\Digital. ב-2009 רכש רמי יהושע את כל המניות והטמיע את הדיסציפלינות הדיגיטליות ביהושע\TBWA 
בשנת 2012 מונתה עינת יוזנט-רביד מי שהייתה מנכ"ל טבעול (מקבוצת "נסטלה") למנכ"ל משרד הפרסום ורמי יהושע התמנה ליו"ר "יהושע\TBWA".
בשנת 2013 רכש המשרד 33% מהמשרד "לעומק התודעה". שהוקם ב-2003 על ידי זיו פופלבסקי ואון גולדשטיין. במסגרת רכישת המניות הפכה 'לעומק התודעה' לחלק מקבוצת TBWA העולמית.  
בשנת 2014 ייסד המשרד את חברת הפרפורמנס OCEAN.
ב-2017 הקים את חברת TMI המתמחה במסחור חזותי אשר אחראית על ניהול מיתוג בבלעדיות במאות נקודות מכירה בישראל. 
ב-2017 יגאל ברקת מי שהיה סמנכ"ל שיווק בפרטנר וסמנכ"ל שיווק בישרכארט, מונה למנכ"ל החברה.

שיטות עבודה

שיטת העבודה ביהושע מבוססת על מתודולוגיות של TBWA העולמית. המתודולוגיה נקראת Disruption והיא עוסקת בניתוח הסביבה השיווקית. ביסוד השיטה שלושה שלבים.
א.    מציאת הקונבנציה, ניתוח צרכנים וחידוד מסרים הסברתיים ופרסומיים הרלוונטיים למותג. שיטת ה-Disruption מבוססת על סקרים ומחקרי שוק איכותיים וכמותיים על מנת לבחון ולאושש פרמטרים שונים לפני, במהלך ואחרי התהליך השיווקי/הסברתי/פרסומי. 
ב.    ניסוח החזון המותגי 
ג.     יצירת אסטרטגיית קרייאטיבית שיוצרת הפרעה ומובילה את המותג משלב הראשון למימוש החזון.
שיטה זו  הוצגה בשנת 1992 על ידי יו"ר TBWA העולמית, ז'אן מארי דרו. מתודולוגיית עבודה זו הוטמעה בסוכנויות של TBWA בעולם בעבודה עם מותגים בינ"ל כדוגמת Apple, playstation ועוד. בישראל השיטה מוטמעת בעבודה על מותגי משרד הפרסום יהושע\TBWA.

TBWA

משרד הפרסום יהושע הוא חלק מחברת TBWA העולמית עם 274 סוכנויות פרסום ב-100 מדינות ברחבי העולם ויותר מ-11,000 עובדים. כחלק מפעילות הניתוח והאסטרטגיה מיישמת החברה שיטות עבודה הכוללת תאוריות ומודלים אשר פותחו במשרדי TBWA ברחבי העולם ויושמו במהלכים פרסומיים רבים.
Media Arts Lab TBWA היא אחת מסוכנויות הבולטות ממנה מושפעות שיטות העבודה של סוכנויות TBWA ברחבי העולם. Media Arts Lab TBWA מצטיינת בליווי המותג העולמי Apple בהשקות השונות. ב-2018 זכתה TBWA העולמית בתואר סוכנות הפרסום של השנה.

פעילות החברה

במשרד הפרסום יהושע\TBWA מועסקים למעלה מ-150 עובדים ומשרדיה נמצאים בתל אביב. המשרד מייצג למעלה מ 50 מותגים ישראלים ובינלאומיים המייצגים את כל הסקטורים המרכזיים במשק, בהם טויוטה, בנק דיסקונט, מקדונלד'ס, מלונות פתאל, ויזה כאל, טרה, טויוטה, מנורה מבטחים, תאגיד המחזור אל"ה, יינות ביתן ומגה,  טוטו Winner, מכבי שירותי בריאות, אסותא, רשת ACE, ביתילי, רכבת ישראל ועוד. כמו כן, מטפל המשרד כ"פרו-בונו" בעמותות ומלכ"רים רבים, ביניהם ער"ן, אנוש (העמותה הישראלית לבריאות הנפש), העמותה למאבק במחלת ה-A-T, בעצמי עמותת לראות, אגודת יד ביד, עמותת אתגרים ועוד. ב-2007 הקים רמי יהושע את תנועת "ישראלי אמיתי לא משתמט", המעודדת גיוס לצה"ל. 
משרד הפרסום יהושע מתמחה בפרסום של 360 ולצד מחלקות הקריאטיבי, הדייזין והאסטרטגיה ליהושע זרוע דיגיטלית ענפה שמתמחה בפרפורמנס, פרסום פרוגרמטי, מדיה חברתית ותוכן. לצד שירותי תוכן, ניהול רשתות חברתיות דיגיטלי וקמפיינים של משפיענים ללקוחות המשרד, זכתה ב-2017 מחלקת התוכן ללוות את האסטרטגיה התקשורתית של חברת החשמל ברשתות החברתיות. בין התקציבים הבולטים שמנוהלים במחלקת התוכן הדיגיטלי ביהושע מקדונלד'ס, המועצה להסדר וההימורים בספורט, טרה, ACE, פרי מור, סוגת, רכבת ישראל ועוד
חברת הבת Ocean היא זרוע הפרסום הדיגיטלי של יהושע\TBWA והיא אחת מחברות פרסום הדיגיטלי הגדולות בישראל. כחברת אחות של TMF והנציגות הישראלית של OMD, חברת המדיה הגדולה בעולם, אושן אחראית על אסטרטגיה, אקטיבציה ואנליזה של קמפיינים למגוון לקוחותיה.
הזרוע הדיגיטלית של החברה משתמשת בטכנולוגיות פרסומיות על מנת לפתח את העסקים של הלקוחות שלה, תוך דגש על חדשנות, יעילות ויצירתיות. בין מחלקות הזרוע: מחלקת פרסום פרוגרמטי\PPC, מחלקת אסטרטגיה וחדשנות דיגיטלית, מחלקת דאטה ואנליזה ומחלקת אפיליאייט שעובדות יחד כדי לייצר פתרונות שיווק ופרסום ייחודיים לכל לקוח.

פרסים

לאורך השנים זכה המשרד והעומדים בראשו בתארים ופרסים מקצועיים כגון:
זכייה בעשרות פרסים בתחרות קקטוס הזהב (תחרות הפרסום הישראלית) ובטקס פרסי ה-Effie (תחרות פרסי אפקטיביות בשיווק ופרסום).